बाइक सवार बदमाशों ने 6 गोलियां चलाईं, पूर्व पार्षद थे सुरेंद्र
BJP leader Surendra Matiala shot dead in Matiala area in Dwarka delhi, दिल्ली में BJP नेता की हत्या, बाइक सवार बदमाशों ने 6 गोलियां चलाईं
दिल्ली के द्वारका में शुक्रवार रात बीजेपी नेता सुरेंद्र मटियाला की गोली मारकर हत्या कर दी गई। हमला शाम करीब 8:30 बजे हुआ, जब वे अपने दफ्तर में बैठे थे। कुछ बाइक सवार लोगों ने उन पर एक के बाद एक 6 गोलियां चलाईं और मौके से फरार हो गए। परिजन उन्हें अस्पताल ले गए, जहां डॉक्टरों ने उन्हें मृत घोषित कर दिया।
भाजपा के पूर्व पार्षद-किसान मोर्चा के प्रभारी थे सुरेंद्र 
द्वारका के DCP एम हर्षवर्धन ने बताया कि शुरुआती जानकारी के मुताबिक द्वारका के बिंदापुर थाना क्षेत्र में कुछ बाइक सवार लोगों ने बीजेपी नेता सुरेंद्र मटियाला (60 साल) पर 6 गोलियां चलाईं। उनकी मौत हो गई है। सुरेंद्र पूर्व पार्षद और नजफगढ़ से भाजपा किसान मोर्चा के प्रभारी थे।
DCP के मुताबिक घटना की जानकारी मिलते ही पुलिस मौके पर पहुंच गई थी। पुलिस की कई टीमें जांच में लगा दी गई हैं, क्राइम ब्रांच भी जांच में जुटी है। अभी तक हत्या की वजह पता नहीं चली है।
बीजेपी नेता की हत्याओं से जुड़ी अन्य खबरें पढ़ें...
बंगाल में बीजेपी नेताकी गोली मारकर हत्या, अनुराग ठाकुर बोले- बिगड़ती कानून व्यवस्था की मिसाल हैं ममता 
पश्चिम बंगाल के पूर्व बर्धमान जिले में रात कुछ बदमाशों ने भाजपा नेता राजू झा की गोली मारकर हत्या कर दी। राजू अपने कुछ साथियों के साथ कोलकाता जा रहे थे। वे शक्तिगढ़ में हाईवे के किनारे एक दुकान पर रुके थे। इसी दौरान एक गाड़ी में आए हमलावरों ने उन पर फायरिंग कर दी। हमले में उनका दोस्त ब्रातिन मुखर्जी गंभीर रूप से घायल हो गया है। पढ़ें पूरी खबर...
भाजपा नेता की हत्या, MP से आए बदमाशों ने चाकू से बाप-बेटे पर किया वार, पिता की मौत
छत्तीसगढ़ के रायपुर जिले में एक भाजपा नेता की हत्या कर दी गई। जितेंद्र पाल नाम का ये नेता भाजपा के नशा मुक्ति अभियान का संयोजक और RSS में स्वयं सेवक था। कुछ बदमाश उनके घर में घुसे। उन्होंने जितेंद्र और उसके बेटे पर लाठी, डंडों और चाकू से कई वार किए। बताया जा रहा है कि सारा विवाद अवैध वसूली से जुड़ा है। पढ़ें पूरी खबर...